|  |  |
| --- | --- |
| **ΠΡΟΣ: ΜΜΕ** | **ΔΗΜΟΣ ΛΑΜΙΕΩΝ**  **Γραφείο Τύπου**  **& Επικοινωνίας**  **Λαμία, 15/1/2019** |

**Ημερίδα για την «Πρόληψη της παιδικής σεξουαλικής κακοποίησης»**

Ο Δήμος Λαμιέων σε συνεργασία με τη Διεύθυνση Πρωτοβάθμιας Εκπαίδευσης Φθιώτιδας διοργανώνουν ενημερωτική εκδήλωση με θέμα: «**Πρόληψη της παιδικής σεξουαλικής κακοποίησης**» που θα πραγματοποιηθεί την **Πέμπτη 17 Ιανουαρίου** 2019 και ώρα **19.00**, στο Πολιτιστικό Κέντρο του Δήμου Λαμιέων, στην οδό Λεωνίδου 9-11.

Θα μιλήσουν:

* η κ. **Έλενα Ράπτη**, Βουλευτής Α΄ Θεσσαλονίκης, Συντονίστρια της εκστρατείας «ΕΝΑ στα ΠΕΝΤΕ» για τον τερματισμό της παιδικής σεξουαλικής κακοποίησης του Συμβουλίου της Ευρώπης στην Ελλάδα και
* η κ. **Αποστολία Ακριβούση**, Προϊσταμένη Ιατροδικαστικής Υπηρεσίας Λαμίας.

Η εκστρατεία ονομάζεται «**Ένα στα Πέντε**» γιατί αυτό είναι το ποσοστό των παιδιών που έχει πέσει θύμα σεξουαλικής κακοποίησης στην Ευρώπη. Στην Ελλάδα το αντίστοιχο ποσοστό ανέρχεται στο 16%, σύμφωνα με έρευνα που πραγματοποίησε το Υπουργείο Παιδείας σε συνεργασία με το Ινστιτούτο Υγείας του Παιδιού.

Η είσοδος για το κοινό θα είναι ελεύθερη.

**Από το Γραφείο Τύπου**